CELEX: 32020D0402(01)
Language: ro
Date: 2020-04-01 00:00:00
Title: Decizia Comisiei din 1 aprilie 2020 de modificare a Deciziei 2017/C 287/03 de numire a membrilor grupului de experți pentru consultanță tehnică în domeniul producției ecologice și de stabilire a listei de rezervă 2020/C 110/04

2.4.2020   
               
               
                  RO
               
               
                  Jurnalul Oficial al Uniunii Europene
               
               
                  C 110/4
               
            
         DECIZIA COMISIEI
         din 1 aprilie 2020
         de modificare a Deciziei 2017/C 287/03 de numire a membrilor grupului de experți pentru consultanță tehnică în domeniul producției ecologice și de stabilire a listei de rezervă
         (2020/C 110/04)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 2009/427/CE a Comisiei din 3 iunie 2009 de constituire a grupului de experți pentru consultanță tehnică în domeniul producției ecologice (1), în special articolul 4 alineatul (2),
         întrucât:
         
                     (1)
                  
                  
                     Prin Decizia 2009/427/CE, Comisia a constituit grupul de experți pentru consultanță tehnică în domeniul producției ecologice (denumit în continuare „grupul”).
                  
               
                     (2)
                  
                  
                     Prin Decizia 2017/C 287/03 a Comisiei (2) a fost întocmită lista experților numiți ca membri ai rezervei de candidați pentru acest grup, în temeiul articolului 4 alineatul (2) din Decizia 2009/427/CE și în conformitate cu domeniul de aplicare al Regulamentului (CE) nr. 834/2007 al Consiliului (3).
                  
               
                     (3)
                  
                  
                     Regulamentul (CE) nr. 834/2007 a fost abrogat prin Regulamentul (UE) 2018/848 al Parlamentului European și al Consiliului (4). Acesta se aplică, printre altele, sării de mare și altor tipuri de sare utilizate în alimente și în hrana pentru animale care nu erau incluse în domeniul de aplicare al Regulamentului (CE) nr. 834/2007.
                  
               
                     (4)
                  
                  
                     În temeiul articolului 21 alineatul (1) din Regulamentul (UE) 2018/848, Comisia este împuternicită să adopte acte delegate pentru a adăuga norme de producție detaliate privind sarea de mare și alte tipuri de sare utilizate în alimente și în hrana pentru animale. În temeiul articolului 2 litera (b) din Decizia 2009/427/CE, grupul de experți trebuie să sprijine Comisia la elaborarea de noi norme de producție.
                  
               
                     (5)
                  
                  
                     În vederea sprijinirii Comisiei la elaborarea de norme de producție pentru sarea marină și alte tipuri de sare utilizate în alimente și în hrana pentru animale, trebuie instituit un subgrup specializat în producția de sare, în conformitate cu articolul 5 alineatul (2) din Decizia 2009/427/CE. În lista de rezervă stabilită prin Decizia 2017/C 287/03 trebuie incluși experți în producția de sare.
                  
               
                     (6)
                  
                  
                     În temeiul articolului 4 alineatul (2) din Decizia 2009/427/CE și în conformitate cu politica privind transparența a Comisiei, în Registrul grupurilor de experți ai Comisiei și al altor entități similare a fost publicată o cerere de candidaturi. Dosarele depuse de solicitanți au fost evaluate și, pe baza evaluării, s-a efectuat o selecție care a permis adăugarea a patru experți în domeniul producției de sare în lista de experți numiți ca membri ai rezervei de candidați.
                  
               
                     (7)
                  
                  
                     Pentru a finaliza procedura de selecție, Comisia trebuie să adauge acești experți în lista de rezervă a candidaților,
                  
               DECIDE:
         
            Articolul 1
            În partea B a anexei la Decizia 2017/C 287/03, în lista alfabetică a experților numiți ca membri ai rezervei de candidați, se adaugă următoarele nume:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea.
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 1 aprilie 2020.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 139, 5.6.2009, p. 29.
         
            (2)  Decizia 2017/C 287/03 a Comisiei de numire a membrilor grupului de experți pentru consultanță tehnică în domeniul producției ecologice și de stabilire a listei de rezervă (JO C 287, 31.8.2017, p. 3).
         
            (3)  Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).
         
            (4)  Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (JO L 150, 14.6.2018, p. 1).